google/wiki40b huggingface dataset:
Πολιτική της Σερβίας

H Σερβία είναι ένα ιδιαίτερο είδος Προεδρευόμενη Κοινοβουλευτική Δημοκρατία που τείνει προς την Προεδρική Δημοκρατία με αρχηγό της Κυβέρνησης  Πρωθυπουργό στο πλαίσιο ενός πολυκομματικού συστήματος και τον Πρόεδρο συχνά να επεμβαίνει στις πολιτικές εξελίξεις. Ουσιαστικά οι εξουσίες μοιράζονται ανάμεσα στον Πρωθυπουργό και στον Πρόεδρο της Δημοκρατίας. Η εκτελεστική εξουσία ασκείται από την κυβέρνηση αλλά και τον Πρόεδρο της Σέρβικης Δημοκρατίας. Η νομοθετική εξουσία ασκείται τόσο από την Κυβέρνηση όσο και από την Εθνοσυνέλευση και από τον Πρόεδρο της Σερβίας. Η Δικαιοσύνη είναι ανεξάρτητη, τόσο από την εκτελεστική όσο και από τη νομοθετική εξουσία.

Εκτελεστική εξουσία

Αρχηγός του Κράτους της Σερβίας είναι ο Πρόεδρος της Δημοκρατίας. Από τις 31 Μαΐου 2017 Πρόεδρος της Δημοκρατίας είναι ο Αλεξάνταρ Βούτσιτς. Αρχηγός της κυβέρνησης είναι ο Πρωθυπουργός ο οποίος διορίζει το υπουργικό συμβούλιο αλλά ο Πρόεδρος μπορεί να προβάλει βέτο εφόσον δεν συμφωνεί με την επιλογή ορισμένων προσώπων.

Νομοθετική εξουσία

Η Εθνοσυνέλευση της Σερβίας (Narodna skupština Republike Srbije) αποτελείται από 250 μέλη, τα οποία εκλέγονται για τετραετή θητεία. Η Σερβία έχει πολυκομματικό σύστημα και επιτρέπεται η λειτουργία πολυάριθμων πολιτικών κομμάτων, εκ των οποίων κανένα κόμμα δεν έχει δυνατότητα να κυβερνήσει από μόνο του αλλά σχηματίζονται κυβερνήσεις συνασπισμού.
Σπυρίδων Μπαλάνος

Βιογραφία

Γεννήθηκε στην Ήπειρο το 1826. Σπούδασε ιατρική στο Εθνικό Πανεπιστήμιο, στο οποίο αποφοίτησε με διδακτορικό το 1851. Συνέχισε τις σπουδές του στη Γαλλία επί τρία χρόνια και επέστρεψε στην Ελλάδα.
Εργάστηκε ως ιατρός στην επιδημία της χολέρας και τιμήθηκε από την κυβέρνηση με τον χρυσό Σταυρό του Σωτήρα.
Διορίστηκε καθηγητής του Πανεπιστημίου και έγινε μέλος του Ιατροσυνεδρίου και διευθυντής νοσοκομείου στην Αθήνα.
Πέθανε ξαφνικά στην Αθήνα τον Απρίλιο του 1881.
Σαν Τζιμινιάνο

Ιστορία

Η Σαν Τζιμινιάνο φέρεται ν΄ αποτελούσε ένα μικρό χωριό, των Ετρούσκων από τον 3ο αιώνα π.Χ.. Ιστορικά αρχεία την παρουσιάζουν κατά τον 10ο αιώνα, ως εκκλησιαστική επισκοπή όπου και έλαβε το όνομα του επισκόπου Τζεμινιάνο που ανακηρύχθηκε άγιος από την υπεράσπιση της περιοχής κατά την επιδρομή του Αττίλα.
Κατά το Μεσαίωνα και την Αναγέννηση, αποτελούσε ένα ενδιάμεσο σημείο ανάπαυσης των καθολικών προσκυνητών στην πορεία τους προς τη Ρώμη. Η ανάπτυξη όμως της πόλης ήταν και αποτέλεσμα της βελτίωσης του εμπορίου των γεωργικών προϊόντων από τους εύφορους γειτονικούς λόφους.

Στο 1199, η επισκοπή της πόλης ανεξαρτητοποιήθηκε οπότε και άρχισε η πολιτιστική της ανάπτυξη σε έργα τέχνης και πλούσιας αρχιτεκτονικής. Η πόλη τελικά άκμασε μέχρι το 1348, όταν η πανώλης που επηρέασε σχεδόν το σύνολο της Ευρώπης, την υποχρέωσε να υπαχθεί στη Φλωρεντία. Από τότε η πόλη έχασε την αρχική της αίγλη και αποτέλεσε δευτερεύουσα πόλη της περιοχής μέχρι τον 19ο αιώνα, όταν άρχισε ν΄ αναγνωρίζεται ως τουριστικό θέρετρο και καλλιτεχνικό κέντρο.
Χερσόνησος Γιουκατάν

Η χερσόνησος Γιουκατάν (ισπανικά: Península de Yucatán‎), στο νοτιοανατολικό Μεξικό, χωρίζει την Καραϊβική Θάλασσα από τον Κόλπο του Μεξικού. Η χερσόνησος βρίσκεται ανατολικά του ισθμού του Τεουαντεπέκ, ο οποίος χωρίζει την κεντρική Αμερική από την υπόλοιπη Βόρεια Αμερική. Έχει έκταση περίπου 181.000 τ.χλμ.

Ετυμολογία

Η προέλευση της λέξης Γιουκατάν είναι αμφισβητούμενη. Ο Ερνάν Κορτές, στο πρώτο του γράμμα προς τον Κάρολο Ε΄ της αγίας Ρωμαϊκής Αυτοκρατορίας, υποστηρίζει ότι το όνομα Γιουκατάν προέρχεται από τα Γιουκατέκ Μάγια και σημαίνει "Δεν καταλαβαίνω τι μου λέτε." Άλλοι υποστηρίζουν ότι η πηγή του ονόματος είναι η λέξη Γιοκατλάν (Yocatlān) στα Νάουατλ, "σημείο πλούτου".

Προϊστορία

Η χερσόνησος Γιουκατάν είναι το σημείο της έκρηξης του κρατήρα Τσικσουλούμπ, ο οποίος δημιουργήθηκε 66 εκατομμύρια χρόνια πριν από πτώση αστεροειδούς με διάμετρο 10-15 χιλιομέτρων στο τέλος της Κρητιδικής περιόδου.

Μάγια

Η χερσόνησος Γιουκατάν καταλαμβάνει σημαντικό μέρος των πεδιάδων στις οποίες ζούσαν οι Μάγια (αν και εκτείνονταν μέχρι την Γουατεμάλα, την Ονδούρα και τα υψίπεδα του Τσιάπας) και ήταν το κέντρο του πολιτισμού των Μάγια. Στην χερσόνησο υπάρχουν πολλά μνημεία των Μάγια, όπως τα Τσιτσέν Ιτζά, Κομπά, Τουλούμ και Ουσμάλ. Στην χερσόνησο Γιουκατάν ζουν εκατοντάδες χιλιάδες Μάγια και Μεστίζο με μερική καταγωγή από τους Μάγια. Οι γλώσσες Μάγια ομιλούνται από χιλιάδες άτομα εκεί.

Σημερινή διοίκηση

Η χερσόνησος καταλαμβάνει τις ανατολικές μεξικανικές πολιτείες Γιουκατάν, Καμπέτσε και Κιντάνα Ρόο. Επίσης περιλαμβάνει μεγάλα τμήματα του Μπελίζ και του διαμερίσματος Πετέν της Γουατεμάλας.
Νίκη Βόλου (ποδόσφαιρο νέων)

Ρόστερ

Το ρόστερ της ομάδας αποτελείται από τους εξής 33 ποδοσφαιριστές:
Αντζούρης Αποστόλης, Αράμπογλου Γιώργος, Βλάχος Φίλιππος, Γκλαβίνης Δ.,
Δαμάσκος Δημήτρης, Δημουλάς, Ευθυμιόπουλος Δημήτρης, Ευθυμίου Παντελής,
Κατσαμπέκης Κωνσταντίνος, Καψαλας Αλέξανδρος ,Κουκοντής Θεόδωρος, Κουτσούκης Γιάννης,
Μόσχοβος Γιώργος,Μπακογιάννης Βασίλης, Νάνο Σέλντι, Νταής Νίκος,
Νινιζόπουλος Θανάσης, Πύλος Θεόδωρος, Παπαστεργίου Γιάννης, Ρακής Βασίλης,
Ρακής Ηλίας, Ράπτης, Σιώμος Αλέξανδρος, Σφονδυλιας Νίκος,
Σταμέλος Πάρης, Τασσιάς Παύλος, Τσαπέρος Βασίλης, Τσιανάκας,
Φλώρος Γιώργος, Χαλκίδης Ιάκωβος, Χάνος Θανάσης, Χιούσης,
Χρηστίδης Περικλής
Φρειδερίκος Χριστιανός της Σαξονίας (1722-1763)

Βιογραφία

Ήταν ο πρωτότοκος γιος του Αυγούστου Γ΄ της Πολωνίας και, ως Φρειδερίκου-Αυγούστου Β΄, εκλέκτορα της Σαξονίας και της Μαρίας-Ιωσηφίνας των Αψβούργων, κόρης του Ιωσήφ Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας.
Φρειδερίκος Φερδινάνδος του Σλέσβιχ-Χόλσταϊν

Βιογραφία

Ήταν ο πρωτότοκος γιος του Φρειδερίκου δούκα του Σ.Χ.Σ.Γκλύκσμπουρκ και της Αδελαΐδας, κόρης του Γεωργίου-Γουλιέλμου πρίγκιπα του Σάουμπουρκ-Λίππε.
Γενήθηκε στο Κίελ του Χόλσταϊν και ήταν ανιψιός του Χριστιανού Θ΄ της Δανίας. Το 1885 διαδέχθηκε τον πατέρα του ως δούκας του Σ.Χ.Σ.Γκλύκσμπουρκ. Το 1931 διαδέχθηκε τον τελευταίο απόγονο του πρεσβύτερου κλάδου του Σ.Χ.Σόνντερμπουρκ, τον Αλβέρτο δούκα του Σλέσβιχ-Χόλσταϊν και αρχηγό του Οίκου του Όλντενμπουρκ, που ήταν άγαμος. Ο Αλβέρτος ήταν  εξάδελφος της συζύγου του.
Το 1934 απεβίωσε σε ηλικία 78 ετών στο Πρίμκεναου (νυν Πσέμκουφ) της Σιλεσίας, που τότε ανήκε στη Γερμανία (και τώρα στην Πολωνία).
Δημήτρης Μεντζέλος

Βιογραφία

Ο Μεντζέλος γεννήθηκε και ζει στον Χολαργό και η μητέρα του έχει καταγωγή από την Αίγυπτο. Σε ηλικία 15 χρονών "έχασε" τον πατέρα του. Είναι παντρεμένος και έχει αποκτήσει ένα γιο, τον Κωνσταντίνο.
Η πρώτη του επαφή με τη hip hop μουσική έγινε όταν φίλοι του του έδωσαν κασέτες των Run-DMC και των Beastie Boys.
Το 1994, ο Μεντζέλος εργαζόταν σε ένα μαγαζί στο Κέντρο της Αθήνας και περιστασιακά ως DJ.

Καριέρα

Ήταν ραδιοφωνικός παραγωγός στον σταθμό Space FM του Χαλανδρίου.
Ο πρώτος του δίσκος με τίτλο Ο Βρωμύλος έγινε "για πλάκα" και μοιράστηκε κατά λάθος, από χέρι σε χέρι.
Ο Μεντζέλος έχει συνεργαστεί με τον Don Freaka στα L.A., L.A. και Ένα Βράδυ στο Studio, με τον Tiny Jackal και τον Killah P στο Κρίση Πτήση Στύση, με τον Disastah από τους SMA στο Όσα και να Πω, με τον 12ο Πίθηκο στο Σαλόνικα, με τους Dagobah System στο Το Λένε Μουσική, με τους VHS στο Ποιόν αγαπάς?, τους Etsi De στα Ανομολόγητα, τον Τάσο Κροκόδειλο (SpitFire) και τον Μαύρο Ήλο στο Έχω Πάρει Φωτιά και το 1997 με τους Goin' Through, Terror X Crew στο κομμάτι Η Πτώση (ως Ημισκούμπρια).
Το 2011 ο Μεντζέλος κυκλοφόρησε το πρώτο του προσωπικό CD με τίτλο Ο Ράπερ της Χρονιάς σε συνεργασία με τον DJ Alx και τον Πρύτανη από τη Legend.
Τον Δεκέμβριο του 2013, σε συνεργασία με το metal συγκρότημα Prejudice Reborn (ως Dimitris Mentzelos & Prejudice Reborn), κυκλοφόρησε το άλμπουμ Rock Rap Heavy, αποσπώντας θετικές κριτικές από τον εγχώριο τύπο. Το 2017, ξανά με τους Prejudice Reborn, συνεργάστηκε με τον Αμερικανό ράπερ, Donald D, μέλος του συγκροτήματος Rhyme Syndicate του Ice-T, στο τραγούδι Scream Your Lungs Out, ενώ λίγο καιρό αργότερα κυκλοφόρησαν ένα cover του Ace of Spades των Motörhead.
Τον Δεκέμβριο 2017, ως Dimitris Mentzelos & Prejudice Reborn, κυκλοφόρησε το single με τίτλο Frankenstein, εμπνευσμένο από το ομώνυμο μυθιστόρημα της Μαίρη Σέλλεϋ.
Μεσιέ 15

Ιστορικό

Το Μεσιέ 15 ανακαλύφθηκε από τον Jean-Dominique Maraldi το 1746, καθώς έψαχνε τον κομήτη του ντε Σεζώ. Ο Σαρλ Μεσιέ το πρόσθεσε στο κατάλογό του το 1764. Ο πρώτος που το ανέλυσε σε άστρα ήταν ο Ουίλιαμ Χέρσελ το 1783.
Το 1928 ο Pease εντόπισε ένα πλανητικό νεφέλωμα στις φωτογραφικές που τραβήχτηκαν από το όρος Ουίλσον τον προηγούμενο χρόνο. Αυτό είναι το πρώτο πλανητικό νεφέλωμα σε σφαιρικό σμήνος και είναι γνωστό Pease 1 ή Κ 648. Αργότερα εντοπίστηκαν άλλα τρία πλανητικά νεφελώματα σε σφαιρωτά σμήνη.

Χαρακτηριστικά

Το Μεσιέ 15 έχει διάμετρο περίπου 175 έτη φωτός και είναι ένα από τα παλιότερα γνωστά σφαιρωτά σμήνη με ηλικία περίπου 13,2 δισεκατομμύρια έτη φωτός. Έχει απόλυτο μέγεθος -9,2, δηλαδή είναι από τα λαμπρότερα ανοικτά σμήνη του Γαλαξία. Η σφαίρα βαρυτικής επιρροής του σμήνους έχει διάμετρο περίπου 420 έτη φωτός και τα άστρα πέρα από αυτή τη σφαίρα απομακρύνονται από το σμήνος από το Γαλαξία. Το λαμπρότερο άστρο του σμήνους έχει φαινόμενο μέγεθος +12,6.
Το Μ15 είναι ένα από τα πιο πυκνά συγκεντρωμένα σφαιρωτά σμήνη στο Γαλαξία. Ο πυρήνας του έχει υποστεί μία συρρίκνωση γνωστή και ως «κατάρρευση πυρήνα» και έχει μία κεντρική περιοχή με ένα τεράστιο αριθμό άστρων που περιβάλλουν αυτό μπορεί να είναι μία κεντρική μαύρη τρύπα, παρόμοια με αυτές που υπάρχουν στους πυρήνες των γαλαξιών.  Αν είναι αυτή η περίπτωση τότε θα είναι μία από τις κοντινότερες και ευκολότερα παρατηρήσιμες, καθώς δεν μεσολαβεί σκόνη μέχρι το Μ15, σε αντίθεση με το πυρήνα του Γαλαξία. Περίπου 20 από τα 150 σφαιρωτά σμήνη του Γαλαξία έχουν υποστεί μία παρόμοια διαδικασία (μεταξύ των οποίων τα Μεσιέ 15, Μεσιέ 30 και Μεσιέ 70), ενώ σε άλλα οχτώ είναι υποψήφια, μεταξύ των οποίων το Μεσιέ 62. Ο κεντρικός πυρήνας του Μ15 έχει διάμετρο μόνο 1,4 έτη φωτός, ενώ η μισή μάζα του σμήνους είναι συγκεντρωμένη σε μία σφαίρα με ακτίνα 10 έτη φωτός.
Το Μεσιέ 15 περιέχει τουλάχιστον 112 μεταβλητούς αστέρες, ένας σχετικά μεγάλος αριθμός. Στο Γαλαξία μόνο το Μεσιέ 3 και το Ωμέγα Κενταύρου έχουν περισσότερους. Επίσης περιέχει τουλάχιστον 9 πάλσαρ, τα οποία είναι γνωστά με τους χαρακτηρισμούς PSR 2127+11Α-Η. Το πιο ενδιαφέρον είναι το C το οποίο αποτελεί ζευγάρι με ένα άλλο αστέρι νετρονίων. Τέτοια ζευγάρια είναι χρήσιμα για τη μελέτη σχετικιστικών φαινομένων, όπως εκπομπή βαρυτικής ακτινοβολίας. Τέλος, το Μ15 περιέχει το πλανητικό νεφέλωμα Pease 1, ένα από τα μόνο τέσσερα γνωστά πλανητικά νεφελώματα σε σφαιρωτά σμήνη.

Πηγή ακτίνων Χ

Ο τέταρτος κατάλογος Uhuru (με προσδιορισμό 4U) περιέχει μία πηγή ακτίνων Χ που ανιχνεύτηκε κατά τη διάρκεια του πρώτου χρόνου της λειτουργίας (με προσδιορισμό 2U) της λειτουργίας του διαστημικού παρατηρητηρίου ακτίνων Χ Uhuru: 4U 2129+12 (3U 2131+11, 2U 2134+11, NGC 7078). 
Το 4U 2129+12 είναι ένα χαμηλής μάζας διπλό αστέρι ακτίνων Χ (LMXB) στο NGC 7078 ή M15, που έχει τον προσδιορισμό Messier 15 X-1. Επιπλέον, το διαστημικό παρατηρητήριο ακτίνων Χ Τσάντρα ανέλυσε δύο λαμπρές πηγές στο Μεσιέ 15 και έτσι η δεύτερη πηγή έχει τον χαρακτηρισμό Messier 15 X-2. Το Messier 15 X-1 μάλλον είναι η πρώτη αστρονομική πηγή ακτίνων Χ στον αστερισμό Πήγασος.
1110 Γιαροσλάβα

Φυσικά χαρακτηριστικά

Η μέση διάμετρος της Γιαροσλάβας εκτιμάται σε 14 ως 67 χιλιόμετρα. O φασματικός τύπος της είναι S (λιθώδης), ενώ το άλβεδό της είναι άγνωστο. Η Γιαροσλάβα περιστρέφεται γύρω από τον εαυτό της πιθανώς μία φορά κάθε 60 ως 100 περίπου ώρες, μία εξαιρετικά αργή περιστροφή για αστεροειδή.
Λαυρέντιος του Βελγίου

Βιογραφία

Είναι ο δευτερότοκος γιος του Αλβέρτου Β΄ του Βελγίου και της Πάολας Ρούφο, κόρης του Φούλκο Ρούφφο πρίγκιπα της Καλαβρίας.
Ορεινή Ηλείας

Οι ναοί του χωριού

Στην Ορεινή υπάρχουν πολλοί ναοί , με κεντρικό τους Αγίους Θεοδώρους , την Κοίμηση της Θεοτόκου , τους Αγίους Αναργύρους , τον Άγιο Γεώργιο και τον Άγιο Ιωάννη τον Θεολόγο. Το εκκλησάκι του Αγίου Ιωάννου του Θεολόγου βρίσκεται στην κορυφή ενός βουνού σε υψόμετρο 1400 μέτρων! . Αρχικά το παλαιότερο μικρό ναιδριο κτίστηκε  από Σλάβους κατά τον 11ο με 15ο αιώνα το οποίο σώζεται μέχρι σήμερα. Στις 18 Αυγούστου του 2008 εγκαινιάστηκε ένα  καινούριος ναός προς τιμήν του Αγίου από τους πιστούς  Μοστενιτσανους από τον Σεβασμιώτατο Μητροπολίτη Ηλείας κ.κ. Γερμανό Β' και με την παρουσία πολλών αρχών της περιοχής και του Νομού. Ο Άγιος εορτάζεται  πανηγυρικά στις 8 Μαϊου στις 26 Σεπτεμβρίου αλλά και στις 18 Αυγούστου ημέρα μνήμης των εγκαινίων του καινούργιου ναού. Η θέα από την κορυφή του βουνού είναι μαγική  ενώ πολλοί γάμοι και βαπτίσεις γίνονται εκεί. Επίσης το χωριό διαθέτει πολλές κρήνες με καθαρό νερό ενώ το διασχίζει ένα ποτάμι ,  το οποίο είναι γεμάτο από πλατάνια και χαρίζει μοναδικές στιγμές χαλάρωσης.  
Τέλος στην Ορεινή υπάρχει και ένα εγκαταλελειμμένο  ερημοκκλησι του Αγίου Βασιλείου και υπήρχε ένα εκκλησάκι προς τιμήν της Αγίας Βαρβάρας το οποίο καταστράφηκε.

Ονομασία

Η παλιότερη ονομασία του χωριού ήταν Μοστενίτσα ή Μποστενίτσα και μάλλον έχει σλάβικη ρίζα. Με το ΦΕΚ 156Α της 08/08/1928 μετονομάστηκε σε Ορεινή.
Εκκλησία του Τιμίου Σταυρού στο Τελόβανι

Ιστορία

Η εκκλησία χτίστηκε τον 8ο-9ο αιώνα.
Τον 18ο αιώνα η εκκλησία έκλεισε και ανακαινίστηκε και χτίστηκε ένα καμπαναριό στα δυτικά.
Το 1952-54 έγιναν έργα αποκατάστασης στην εκκλησία από μία ειδική επιστημονική ομάδα: καθαρίστηκαν τα δομικά στοιχεία, ενισχύθηκαν και επισκευάστηκαν οι τοίχοι και ο θόλος, η οροφή αντικαταστάθηκε εντελώς, και αλλάχτηκε ο φράχτης.

Περιγραφή

Η εκκλησία είναι θολωτή, τρίκογχη, διαστάσεων 9,7 x 10,5 μ. Είναι χτισμένη κυρίως από βότσαλα, ενώ σε σημαντικά δομικά στοιχεία και σε διακοσμήσεις έχει επενδυθεί με πλάκες ασβεστόλιθου και τραβερτίνης. Είναι πλατύτερη στον άξονα ανατολής-δύσης, και οι εγκάρσιες σε αυτόν πτέρυγες είναι πολύ στενότερες και χαμηλότερες. Έχει 3 εισόδους που βρίσκονται στους 3 τοίχους της ορθογώνιας δυτικής πτέρυγας. Η Αγία Τράπεζα φωτίζεται από ένα παράθυρο και συνδέεται με τα παστοφόρια εκατέρωθεν της, έκαστο εκ των οποίων έχει ένα παράθυρο στην ανατολική πρόσοψη. Ο θόλος βρίσκεται στο κέντρο της εκκλησίας και έχει 4 παράθυρα στο οκταεδρικό τύμπανό του. Οι εσωτερικοί και οι εξωτερικοί τοίχοι είναι σοβαντισμένοι.
Στο εσωτερικό υπάρχουν θραύσματα από τοιχογραφίες του 9ου-10ου αιώνα. Οι τοιχογραφίες του ιερού είναι του 9ου αιώνα, απεικονίζουν τους αποστόλους με μεγάλα κεφάλια και μεγάλα, σχεδόν τετράγωνα σώματα, και χέρια που εκφράζουν την κίνηση των μορφών, σε γκρίζο φόντο. Τα πόδια των αγίων καλύπτονται από μία μαύρη ταινία. Επίσης, υπάρχει η προτομή του Σωτήρα και διακοσμητικοί σταυροί σε αποχρώσεις του γκρίζου, του ερυθρού και του ροζ. Στη δυτική και στη βόρεια πτέρυγα της εκκλησίας έχουν διασωθεί τοιχογραφίες του 10ου αιώνα. Στις κολόνες απεικονίζονται ολόσωμοι άγιοι σε αποχρώσεις χρυσές, ερυθρές, γκρίζες και βαθυκυανές.
Άλφα Κενταύρου

Αστρικό σύστημα Άλφα Κενταύρου

Οι δύο κύριοι αστέρες του αστρικού συστήματος εμφανίζονται ως ενιαίο άστρο με γυμνό μάτι, διακρίνονται όμως ως δύο ξεχωριστά αστρικά σώματα μόνο με παρατήρηση μέσω τηλεσκοπίου. Οι αστέρες αυτοί, με τις ονομασίες άλφα Κενταύρου Α και άλφα Κενταύρου Β, βρίσκονται σε στενή τροχιά μεταξύ τους. Εκτός από τους αστέρες αυτούς, εμφανίζεται σε σχετικά απομακρυσμένη απόσταση και ένας τρίτος, ο λεγόμενος «Εγγύτατος Κενταύρου» (ή Άλφα Κενταύρου C), ο όποιος λόγω του μικρού μεγέθους του δεν είναι εμφανής με γυμνό μάτι.(ονομάστηκε έτσι επειδή, από τα τρία άστρα, αυτό βρίσκεται οριακά πιο κοντά στην Γη).
Οι συνολικά τρεις αστέρες αποτελούν το αστρικό σύστημα του άλφα Κενταύρου, αν και δεν έχει αποδειχτεί με βεβαιότητα ότι υφίσταται κάποιο είδος ελλειπτικής τροχιάς μεταξύ του Εγγύτατου Κενταύρου με τους άλλους δύο κύριους αστέρες.
Αβραμιάνικα Λακωνίας

Γεωγραφία

Τα Αβραμιάνικα βρίσκονται στη ΔΚ. Λακωνία, κοντά στον κύριο οδικό άξονα που συνδέει τα χωριά της Μάνης με το Γύθειο, σε υψόμετρο 200. Απέχει από τη Σπάρτη 70 χλμ. περίπου, προς τα Ν.

Πληθυσμικά στοιχεία

Η εξέλιξη πληθυσμού του οικισμού έχει ως εξής: κάτοικοι 20 (2001), 3 (2011).<
Α΄ κατηγορία ποδοσφαίρου ανδρών Κύπρου 2002-03

Σύστημα διεξαγωγής

Στο πρωτάθλημα της Α΄ κατηγορίας 2002-03 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας 2003-04.
Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2003-04. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 2003-2004.
Επιπρόσθετα, δύο από τις ομάδες του πρωταθλήματος εξασφάλιζαν το δικαίωμα συμμετοχής στο Κύπελλο Ιντερτότο ΟΥΕΦΑ 2003. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποιες από τις ομάδες αυτές τερμάτιζαν ψηλότερα στο βαθμολογικό πίνακα συμμετείχαν στο Ιντερτότο (εφόσον δεν είχαν εξασφαλίσει τη συμμετοχή τους σε άλλη διοργάνωση της ΟΥΕΦΑ).

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 2001-02, στο πρωτάθλημα της περιόδου 2002-03 συμμετείχαν οι τρεις πρώτες ομάδες του πρωταθλήματος Β΄ κατηγορίας 2001-02 Νέα Σαλαμίνα, Διγενής Ακρίτας Μόρφου και Άρης Λεμεσού. Στο πρωτάθλημα δεν συμμετείχαν ο Εθνικός Άσσιας, η Δόξα Κατωκοπιάς και ο Ερμής Αραδίππου που είχαν υποβιβαστεί στο πρωτάθλημα Β΄ κατηγορίας 2002-03.
Μεσιέ 69

Ιστορικό

Το Μεσιέ 69 ανακαλύφθηκε από το Σαρλ Μεσιέ τις 31 Αυγούστου 1780, την ίδια νύκτα που ανακάλυψε το Μεσιέ 70. Τότε νόμιζε ότι ξαναβρεί ένα αντικείμενο που είχε παρατηρήσει ο Λακάιγ την περίοδο 1751-2, αλλά είναι αμφίβολο να είναι το Μ69 το αντικείμενο που ο Λακάιγ ταξινόμησε ως Lac I.11.

Χαρακτηριστικά

Το Μεσιέ 69 έχει διάμετρο περίπου 85 έτη φωτός. Απέχει από το Γαλαξιακό κέντρο μόνο 6.200 έτη φωτός και γι´αυτό το λόγο έχει μικρή σφαίρα βαρυτικής επιρροής, μόνο 145 έτη φωτός. Η μισή μάζα του σμήνους είναι συγκεντρωμένη σε μία σφαίρα με ακτίνα 7,2 έτη φωτός. Είναι ένα από τα πλουσιότερα σε μέταλλα σφαιρικά σμήνη. Έχουν εντοπιστεί το Μ69 μόνο 8 μεταβλητοί αστέρες. Ένας κοντινός γείτονάς του είναι το σφαιρωτό σμήνος Μεσιέ 70, από το οποίο και απέχει μόνο 1.800 έτη φωτός.
Δρέπανα

Ιστορία

Τα Δρέπανα βρισκόντουσαν 40 χιλιόμετρα βόρεια από το Λιλύβαιον, οχυρώθηκαν από την Καρχηδόνα που μετέφερε πληθυσμό από την Έρυξ. Η Ρωμαϊκή δημοκρατία τα χρησιμοποίησε σαν ναυτική βάση (241 π.χ.).
Η πόλη αναφέρεται στην Αινειάδα σαν ο τόπος που πέθανε και τάφηκε ο πατέρας του Αινεία Αγχίσης. Η Καρχηδόνα απέκτησε τον έλεγχο στα Δρέπανα (260 π.χ.) και την μετέτρεψε σε σημαντική ναυτική βάση, ακολούθησε η "μάχη των Δρεπάνων" (249 π.χ.) στην οποία η Ρωμαϊκή δημοκρατία συνετρίβη από τους Καρχηδονίους. Οι Ρωμαίοι κατέλαβαν τελικά την πόλη μετά από την νίκη τους σε ναυμαχία στις Αιγάδες.΄Οι Ρωμαίοι δεν τους έδωσαν ποτέ τον τίτλο Ισοπολίτιδα πόλη.
Ουτσάν-σου (καταρράκτης)

Ο καταρράκτης Ουτσάν-Σου (ουκρανικά: Учан-Су, ρωσικά: Уча́н-Су, κριμαϊκά ταταρικά: Uçan Suv), είναι καταρράκτης στο ποτάμι Ουτσάν-σου στις νότιες πλαγιές των Κριμαϊκών Ορέων στην Κριμαία. Το όνομα στα κριμαϊκά ταταρικά σημαίνει ιπτάμενο νερό. 
Ο Ουτσάν-σου, ο υψηλότερος καταρράκτης στην Κριμαία, είναι δημοφιλές τουριστικό αξιοθέατο που βρίσκεται σε απόσταση 7 χιλιομέτρων από την Γιάλτα, στην μισή απόσταση προς το όρος Άι-Πέτρι. Ο καταρράκτης έχει ύψος 98 μέτρων (322 πόδια) και βρίσκεται σε υψόμετρο 390 μέτρων (1.280 πόδια), και τα νερά του είναι περισσότερα κατά την διάρκεια της άνοιξης καθώς τροφοδοτείται από τα χιόνια που λιώνουν στα βουνά.
Βενετία Κώττα

Βιογραφία

Γεννήθηκε το 1897 ή το 1901 στην Αμισό του Πόντου, (σήμερα η Σαμψούντα). Έκανε τις γυμνασιακές της σπουδές στο Χάρκοβο της Ρωσίας. Αναφέρεται ότι διηύθυνε το Παρθεναγωγείο της Ελληνικής Κοινότητας Βουκουρεστίου στις αρχές της δεκαετίας του 1920. Σπούδασε στην Αθήνα και στο Παρίσι. Ήταν μια από τις πρώτες γυναίκες αρχαιολόγους και η πρώτη γυναίκα που υπέβαλε αίτηση υφηγεσίας στο Πανεπιστήμιο Θεσσαλονίκης το 1933, δύο φορές. Η πρώτη αίτησή της δεν κρίθηκε, αφού ο κριτής δήλωσε αναρμόδιος και η δεύτερη απορρίφθηκε. Κατά τη δεύτερη αίτηση, ο κοσμήτορας Ευστράτιος Πελεκίδης έθεσε θέμα αν επιτρέπεται μια γυναίκα να γίνει υφηγήτρια. Στη συζήτηση που έγινε σε συμβούλιο καθηγητών της Σχολής ακούστηκαν διάφορες απόψεις και τελικά απορρίφθηκε η αίτηση της Κώττα για διαδικαστικούς λόγους. Με την απόρριψη της αίτησής της τέθηκε θέμα "προοδευτικότητας" της Σχολής. Σύγχρονος (2016) σχολιασμός της υπόθεσης θεωρεί ότι η αίτηση απερρίφθη επειδή η υποψήφια ήταν γυναίκα. Σημειώνεται και το ότι δημοτικιστές καθηγητές που επαγγέλλονταν την ανανέωση της εκπαίδευσης, έστρεψαν τη συζήτηση σε διαδικαστικά θέματα και όχι επί της ουσίας. Πιστεύεται ότι η απόρριψη της Κώττα είχε να κάνει με τη δυσαρέσκεια των καθηγητών από το ότι εκείνη την εποχή αυξανόταν ο αριθμός των γυναικών φοιτητριών. Η υπόθεση συσχετίζεται με την ανάλογη δύο γυναικών ιατρών το 1908 και 1911. Τελικά η Φιλοσοφική Θεσσαλονίκης ενέταξε γυναίκες στο καθηγητικό δυναμικό της μόλις τη δεκαετία του 1970.
Ασχολήθηκε κυρίως με την Βυζαντινή αρχαιολογία, της οποίας πολλά ζητήματα εξέτασε. Εργάστηκε στο Βυζαντινό Μουσείο περισσότερο από μια δεκαετία μέχρι το θάνατό της το 1945. Δημοσίευσε αρκετές μελέτες στην Αρχαιολογική Εφημερίδα καθώς και αυτοτελή έργα.
Βάσω Λασκαράκη

Τηλεόραση

Τη σεζόν 2005-2006 συμμετείχε στη σειρά του MEGA, "Φιλοδοξίες", κάνοντας έτσι το τηλεοπτικό της ντεμπούτο. Το 2006, πέρασε από οντισιόν για το ρόλο της Αριάδνης στη σειρά "Έρωτας" του ΑΝΤ1 και τα κατάφερε. Το 2007, συμμετείχε σε ένα επεισόδιο της αστυνομικής σειράς του MEGA, "Ίχνη". Από το 2008 μέχρι το 2011 είχε πρωταγωνιστικό ρόλο στη σειρά του  MEGA, "Η Πολυκατοικία".
Από το 2011 και για δυο σεζόν, είχε πρωταγωνιστικό ρόλο στη σειρά του MEGA, "Κλεμμένα Όνειρα", από την οποία αποχώρησε λόγω εγκυμοσύνης.  
Από το 2014 μέχρι το 2019 πρωταγωνιστούσε ως Λυδία Χαμπέα στη σειρά του ALPHA, "Το σόι σου", σημειώνοντας μεγάλη επιτυχία και αναγνώριση. 
Τη σεζόν 2019-2020 πρωταγωνιστεί ως Άννα Μακρίδη στη σειρά του ALPHA, "Έρωτας Μετά".

Θέατρο-Κινηματογράφος

Μετά την αποφοίτηση της από την Δραματική Σχολή του Κρατικού Θεάτρου Βορείου Ελλάδος, ξεκίνησε να παίζει με θεατρικές ομάδες, κάνοντας κυρίως παιδικό θέατρο στη Θεσσαλονίκη. Η πρώτη της εμπορική δουλειά, έγινε τη σεζόν 2008-2009 με τη παράσταση "Η Πεντάμορφη και το Τέρας" στο Θέατρο του Βορρά. Ακολούθησαν οι παραστάσεις "Το Άνθος του Κάκτου" στο Θέατρο Λαμπέτη (2009-2010) αλλά και "Ο φίλος μου ο Λευτεράκης" (καλοκαίρι 2010).
Τη σεζόν 2011-2012 έπαιξε στη παράσταση "Σεσουάρ για δολοφόνους" στο Θέατρο Αποθήκη, ενώ τη σεζόν 2012-2013 συμμετείχε στην παράσταση των Μιχάλη Ρέππα και Θανάση Παπαθανασίου, "Βαλ' τον υπουργό στη πρίζα" που ανέβηκε στο Θέατρο Πειραιώς 131. Τελευταία της (μέχρι τώρα)  θεατρική δουλειά , ήταν η παράσταση "Πριν το χάραμα" που παίχτηκε τη σεζόν 2014-2015 στο Θέατρο Βέμπο.
Στον κινηματογράφο, συμμετείχε στη ταινία του Θανάση Τσαλταμπάση, "Πέμπτη και 12" (2014).

Προσωπική ζωή

Το 2009 ξεκίνησε τη σχέση της με τον Γιάννη Τσιμιτσέλη, με τον οποίο γνωρίστηκαν στα γυρίσματα της σειράς Η Πολυκατοικία. Παντρεύτηκαν στις 24 Οκτωβρίου 2013 και απέκτησαν μαζί μια κόρη, την Ευαγγελία (γενν. 10 Νοεμβρίου 2013).
Στις 28 Σεπτεμβρίου 2017, ανακοίνωσαν από κοινού το διαζύγιο τους με δήλωση της δικηγόρου τους.
Στις αρχές του 2018, μια ερωτική σχέση με τον σεφ Λευτέρη Σουλτάτο οδήγησε σε γάμο στις 29 Απριλίου στο Ηράκλειο της Κρήτης.